**Naziv obveznika: Osnovna škola Milke Trnine**

**Sjedište obveznika: 10314 Križ, Školska 10**

Razina: 31

Razdjel: 000

Broj RKP-a: 15704

Matični broj: : 3102025

OIB: 42145732183

Šifra djelatnosti: 8520

Šifra grada: 213

Oznaka razdoblja: 2024-12

**BILJEŠKE UZ FINANCIJSKE IZVJEŠTAJE ZA RAZDOBLJE**

**1.SIJEČNJA – 31. PROSINCA 2024.**

**Zakonski okvir**

* Zakon o proračunu (Narodne novine, br. 144/21)
* Zakon o izvršavanju Državnog proračuna Republike Hrvatske za 2023.g. (Narodne novine, br. 145/22, 63/23 i 129/23)
* Pravilnik o proračunskom računovodstvu i računskom planu (Narodne novine, br. 124/14, 115/15, 87/16, 3/18, 126/19, 108/20 i 158/23)
* Pravilnik o financijskom izvještavanju u proračunskom računovodstvu (Narodne novine, br. 37/22)
* Pravilnik o proračunskim klasifikacijama (Narodne novine, br. 26/10, 120/13 i 01/20)

Odgovorna osoba: Martina Marek Marinić, ravnateljica škole.

Osoba koja je sastavljala Bilješke: Maja Bučar, voditelj računovodstva.

Škola nije u sustavu PDV-a.

# BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA

## Bilješka 1.

Izvještaj o prihodima i rashodima, primicima i izdacima sastavljen je za razdoblje 1. siječnja do

31. prosinca 2024. i uključuje prihode i primitke, rashode i izdatke Osnovne škole Milke Trnine.

Podaci za popunjavanje financijskih izvještaja dobivaju se iz Glavne knjige koju informatički podržava Optimus LAB program.

Poslovanje Osnovne škole Milke Trnine obavlja se preko računa u Privrednoj banci Zagreb d.d. broj: HR7823400091100076213.

## Bilješka 2.

U obrascu PR-RAS iskazani su:

Ukupni prihodi poslovanja (6) 2.174.382,21

Ukupni rashodi poslovanja (3) 2.063.647,57

Višak prihoda poslovanja ( X001) 110.734,64

Ukupni rashodi za nabavu nefinancijske imovine (4) 98.253.62

Manjak prihoda od nefinancijske imovine (Y002) 98.056,90

Višak prihoda i primitaka (X005) 12.677,74

Višak prihoda – preneseni (9221-9222) 24.714,05

Višak prihoda raspoloživ u sljedećem razdoblju (X006) 37.391,79

## Bilješka 3.

Pomoći iz inozemstva i od subjekata unutar općeg proračuna (63)

6361 – Tekuće pomoći proračunskim korisnicima iz proračuna koji im nije nadležan. Na ovoj poziciji su evidentirane pomoći iz državnog i gradskog proračuna. Navedene pomoći odnose se na rashode za zaposlene, odstupanja u odnosu na prethodnu godinu zabilježena su zbog primjene nove osnovice za obračun plaća te dodataka na plaću.

Ukupan iznos od 1.891.898,34 na kontu 6361 sastoji se od:

Ministarstvo plaće 1.716.316,53 eur

Ministarstvo prehrana 93.335,32 eur

Općina 68.579,53 eur

SŠ Ivan Švear 13.550,96

Žup.Šk.Sportski Savez 116,00 eur

6391 – Tekući prijenosi između proračunskog korisnika istog proračuna. Ovdje se radi o iznosu 983,94 eur koji se sastoji od refundacija škola kojima je osnivač Zagrebačka županija, za prijevoz na županijskom natjecanjima, te kotizacija za projekt Međunarodne suradnje zadruga – putovanje u Mostar.

6362 – Kapitalne pomoći proračunskim korisnicima iz proračuna koji im nije nadležan. U izvještajnom razdoblju prethodne godine evidentirana su sredstva za nabavu lektire i stručne literature u iznosu 740,00 eura te sredstva za nabavu udžbenika koji nisu radnog karaktera u iznosu 19.643,54 eura. U izvještajnom razdoblju tekuće godine evidentirana su sredstva za nabavu lektire u iznosu 740,00 eura te sredstva za nabavu udžbenika u iznosu 29.237,28. Nabava udžbenika vrši se ovisno o broju učenika i raspoloživim udžbenicima prethodnih godina.

## Bilješka 4.

Prihod od imovine (64)

6413 – Kamate na oročena sredstva i depozite po viđenju. Radi se o pripisu kamate Privredne banke d.d. na dan 31.12.2024. u iznosu 62,04 eura za izvještajno razdoblje tekuće godine te te isplati pasivne kamate na dan 31.12.2023. u iznosu 30,84 eura za izvještajno razdoblje prethodne godine. Znatnija je razlika u odnosu na prethodno razdoblje zbog izmjena Općih uvjeta banke na koje ne možemo utjecati.

## Bilješka 5.

Prihod od upravnih i administrativnih pristojbi, pristojbi po posebnim propisima i naknada (65)

6526 – Ostali nespomenuti prihodi. Na računu 6526 za prošlu godinu evidentirane su uplate roditelja za prehranu u školskoj kuhinji za učenike produženog boravka 1,50€/dnevno, produženi boravak fiksni mjesečni iznos za materijale 14,00 €, osiguranje učenika, popravke tableta i školske imovine, te uplate roditelja za jednodnevne izlete u iznosu 32.092,65 eura. U ovoj godini su evidentirane uplate u iznosu 34.338,65 eura. Razlika se odnosi na povećan broj djece u programu produženog boravka, prethodne godine u programu je sudjelovalo 22 učenika, a u školskoj godini 2024/2025 sudjeluje 39 učenika.

## Bilješka 6.

Prihodi od prodaje proizvoda i robe te pružanih usluga, prihodi od donacija te povrati po protestiranim jamstvima (66)

6614 – Prihodi od prodaje proizvoda i robe. Na navedenom kontu evidentiran je prihod od prodaje proizvoda učeničke zadruge „Jabuka“ u iznosu 908,50 eur. U prethodnom izvještajnom razdoblju prihodi su iznosili 1.902,55 eur. Prodaja jabuka je pala zbog izuzimanja voćki sa parcele zbog planiranja mediteranskog vrta, i sadnja buča.

6615 – Prihodi od pružanih usluga, odnose se na iznajmljivanje dvorane i aule škole.

6615 - Prihodi od najma aule za postavljanje automata zdravih grickalica i napitaka.

6631 – Tekuće donacije od trgovačkih društava, u izvještajnom razdoblju tekuće godine zaprimljene su donacije u novcu u ukupnom iznosu 9.044,00 eur, dok je izvještajnom razdoblju prethodne godine zaprimljeno 2.230,92 eur. Razlika je otvaranje distribucijskog centra Lidl d.o.o. koji su u izvještajnoj godini donirali 5.000,00 eur, 500,00 eur Spaqi d.o.o., 400,00 Croatia osiguranje, te Galileo travel za dnevnice pratitelja na izvanučioničkoj nastavi.

## Bilješka 7.

Prihodi iz nadležnog proračuna i od HZZO-a na temelju ugovornih obveza

(67) Do značajnijeg odstupanja u odnosu na prethodnu godinu došlo je zbog smanjenog prihoda iz nadležnog proračuna za financiranje rashoda za nabavu nefinancijske imovine.

U prethodnoj godini saniran je krov dvorane u ukupnom iznosi 33.554,96 €, izgradnja evakuacijskog stubišta 90.358,86 €, te prerazmještaj sanitarnog čvora uslijed izrade evakuacijskog stubišta u iznosu 42.484,49 €, popravak pregradne stijene u dvorani u iznosu 2.090,00 € te ugradnja panične rasvjete u školi u iznosu 5.374,69 €.

Uz razmjerno jednake rashode za decentralizirana sredstva prethodne godine 84.308,00 € dok je izvještajne godine iznos decentraliziranih 86.174,00 € Županija je odobrila dodatnih 22.155,00 € za podmirenje režijskih troškova i rashoda poslovanja.

Uz projekte pomoćnici u nastavi, međunarodna suradnja učeničkih zadruga Zagrebačke županije, i ostale projekte manjih vrijednosti (e-tehničar 531,00€, Blago jadranskog podmorja 550,00€, reflektirajući prsluci 620,00 €, vanjska stubišna ograda 553,50€, medni dan 248,00€) u 2024.godini odobreno je 15.582,49 € za projekt rušenje PŠ škole u Novoselcu te za isti je izrađen idejni projekt, ukupan iznos vodi se na 05111 Stambeni projekti u pripremi. Za uređenje učionice za produženi boravak uređen je pod u iznosu 3.609,45 €, nabava knjižnične građe 900,00 €, popravak koševa u dvorani i lajsni 3.925,00 €, te nabava klima uređaja za 4 učionice i zbornicu u iznosu 3.220,00 €.

## Bilješka 8.

## Prihodi od prodaje proizvedene dugotrajne imovine

## 7211 - Do smanjenja iznosa u izvještajnom razdoblju tekuće godine došlo je zbog potpune otplate stana Mihelja u kolovozu 2024. Nadalje do 2026.godine se otplaćuje stan Markovinović i tada su svi stanovi otplaćeni.

## Tijekom 2024 uplaćeno je Markovinović 122,64, Mihelja 74,08 ukupno 196,72 € dok je za prethodnu godinu uplaćeno ukupno 262,96 €.

## Bilješka 9.

Rashodi poslovanja (3)

Rashodi poslovanja (3) = 2.063.647,57 eura, odnose se na slijedeće:

Rashodi za zaposlene 1.720.647.57

Materijani rashodi 324.739,84

Financijski rashodi 1.845,48

Naknade građanima i kućanstvima (šk.šema, radne bilježnice, med) 15.091,68

Ostali rashodi (hig.potrepštine-Ministarstvo) 885,92

3111 – Plaće za redovan rad, do povećanja u tekućem izvještajnom razdoblju došlo je zbog povećanja koeficijenta za isplatu plaće.

312 – Ostali rashodi za zaposlene, do povećanja u tekućem izvještajnom razdoblju došlo je zbog povećanog broja djelatnika.

3222– Materijal i sirovine, na ovoj poziciji se nalaze namirnice za prehranu u školskoj kuhinji i produženom boravku.

3225 – Sitni inventar i auto gume, rezultat povećanja u izvještajnom razdoblju tekuće godine u odnosu na prethodnu je zbog toga što smo ove godine imali opremanje ureda i premještaj zbornice na donji kat te spajanje razredne i predmetne zbornice u jednu.

3227 – Službena, radna i zaštitna odjeća i obuća, u izvještajnom razdoblju tekuće godine iskazano je smanjenje u odnosu na prethodnu godinu jer smo u tekućoj godini zbog nedostatka sredstava nabavljali samo službenu i radnu obuću za spremačice i kuharice te, dok smo prošle godine nabavljali službenu radnu obuću i odjeću za spremaćice, kuhare, i tehničko osoblje.

3234 – Komunalne usluge, rezultat povećanja u odnosu na prethodno razdoblje je zbog inflacije i povećanja cijena komunalnih usluga.

3239 – Ostale usluge, u izvještajnom razdoblju tekuće godine ostvareno je povećanje u odnosu na prethodno izvještajno razdoblje, jer je u izvještajnoj godini evidentirana dramska radionica učiteljice Hrvatskog jezika, dok prethodne godine nismo imali taj trošak.

3293 – Reprezentacija, na ovoj poziciji u izvještajnom razdoblju tekuće godine nije evidentiran rashod zbog nedostatnih sredstava.

3295 – Naknada zbog nezapošljavanja potrebne kvote invalida , u izvještajnoj godini došlo je do povećanja iznosa naknade.

3296 – Troškovi sudskih presuda, na ovoj poziciji evidentirano je smanjenje troškova svezi neuvećanja osnovice od 6%, jer je ostao još samo jedan slučaj za obraditi na sudu. U 2024.godini nije bilo isplata za troškove sudskih presuda.

3433 – Zatezne kamate,u prethodnim razdobljima na ovoj poziciji evidentirane su zatezne kamate vezane uz sudske tužbe zbog neuvećanja osnovice od 6%, dok izvještajne godine nije bilo isplate po sudskim tužbama.

3691 – Tekući prijenosi između proračunskih korisnikaistog proračuna – došlo je do značajnijeg povećanja uslijed prikupljanja kotizacije za putovanje u Mostar preko projekta Međunarodna suradnja učeničkih zadruga Zagrebačke županije gdje su škole na naš račun uplaćivale iznos kotizacije, također ovdje se evidentiraju refundacije putovanja na županijska natjecanja kojih je bilo više u odnosu na prošlu godinu.

3722- Naknade građanima i kućanstvima u naravi, na ovoj poziciji je evidentirana nabava udžbenika-radnog karaktera financirana iz Državnog proračuna, te provedba Školske sheme i medni dan koji financira Zagrebačka županija..

3723 – Naknada građanima i kućanstvima iz EU sredstava, na ovoj poziciji u izvještajnom razdoblju iskazan je školski medni dan. Sredstva su određena na temelju Odluke o odobrenju i iznosu prava na potporu Agencije za plaćanje u poljoprivredi, ribarstvu i ruralnom razvoju, te su utrošena u skladu s odobrenim sredstvima. U prethodnom izvještajnom razdoblju tekuće godine Školska shema je iskazana na poziciji 3722. Značajno odstupanje je ukidanje školske šeme u izvještajnom razdoblju.

## Bilješka 10.

Rashodi za nabavu nefinancijske imovine (4)

4212 – Poslovni objekti, u izvještajnom razdoblju prethodne godine nema rashoda dok se izvještajnom razdoblju tekuće godine rashod odnosi na projekt uklanjanja PŠ Novoselec 2.750,00 €, idejno rješenje za izgradnju PŠ Novoselec 5.250,00 € te izrada HEP elaborata 138,75 €.

4221 – Postrojenja i oprema, u izvještajnom razdoblju tekuće godine ostvareno je povećanje u odnosu na prethodnu godinu za opremanje škole gdje je nabavljen hladnjak 417,96 € i klima uređaj za učionicu produženog boravka 1.124,83 €. U tekućoj izvještajnoj godini nabavljen je plinski kotao zbog povećanja broja učenika koji se hrane u školskoj kuhinji, kotao je financirala Općina u iznosu 6.281,40 €, škola je vlastitim sredstvima opremila urede psihologa, logopeda, pedagog i ravnateljice klima uređajima 2.416,00€, Županija je dodijelila 5 klima uređaja za učionice (Maja,Snježana,Biologija,Geografija,zbornica) u iznosu 3.220,00 €. Nabavljen je robotski perač prozora 602,48 € iz Lidl donacije.

4226 - Metalna konstrukcija rukometnog gola u dvorani 684,00 €

4227 – nabava flakserice za potrebe zadruge 379,00 € te perilica rublja 409,48 €.

4241 – Knjige, u izvještajnom razdoblju prethodne godine evidentirani su rashodi za nabavu lektire i stručne literature u iznosu 1.166,99 eura te rashodi za nabavu udžbenika koji nisu radnog karaktera u iznosu 20.383,55 eura, dok su u izvještajnom razdoblju tekuće godine evidentirani rashodi za nabavu lektire u iznosu 1.598,50 eura te rashodi za nabavu udžbenika u iznosu 29.237,28 eura. Nabava udžbenika vrši se ovisno o broju učenika i raspoloživim udžbenicima prethodnih godina.

451 – Dodatna ulaganja na građevinskim objektima, u izvještajnom razdoblju prethodne godine ostvarena su dodatna ulaganja na matičnoj školi, sanacija krova dvorane , izgradnja evakuacijskog stubište i izmještanje postojećih sanitarnih čvorova, u ukupnom iznosu 129.784,84 € dok je u izvještajnom razdoblju tekuće godine realizirano 36.405,30 € za izmjenu rasvjetnih tijela u dvorani.

# BILJEŠKE UZ BILANCU

## Bilješka 1.

Obrazac BIL Osnovne škole „Milka Trnina“ izrađen je na temelju podatka sadržanih u Glavnoj knjizi.

Obvezne Bilješke uz Bilancu su:

* popis ugovornih odnosa i slično koji uz ispunjenje određenih uvjeta, mogu postati obveza ili imovina
* popis sudskih sporova u tijeku

Škola nema ugovornih odnosa koji uz ispunjenje određenih uvjeta mogu postati obveza ili imovina.

U 2024. godini po sudskim sporovima nije isplaćena niti jedna naknada zaposleniku. Radi se o sudskim tužbama zbog neuvećavanja osnovice od 6%.

Od ukupnog broja 27 zaposlenika koji su pokrenuli tužbu zbog neuvećavanja osnovice od 6% do 2024. isplaćeno je za 26 zaposlenika. U 2024. godini po sudskim sporovima nije isplaćena niti jedna razlika osnovice za zaposlenika. Za buduće razdoblje (procijenjeno vrijeme odljeva i priljeva novca je tijekom 2025. godine) ostaje isplata za još 1 zaposlenika (Martina Knežević), procjena financijskih sredstava je 2.354,25 eura.

## Bilješka 2.

Nefinancijska imovina (0)

Pozicija 0221 – Uredska oprema i namještaj, do većeg odstupanja došlo je radi prijenosa vlasništva imovine koja se vodila u poslovnim knjigama Ministarstva znanosti i obrazovanja. Imovina se u poslovnim knjigama škole vodila na izvanbilaničnim zapisima te je temeljem Odluke MZO imovina uknjižena u poslovne knjige škole.

Pozicija 0223 – Oprema za održavanje i zaštitu, do znatnog odstupanja došlo je zbog nabave nove imovine u iznosu 11.917,40 €, nije bilo isknjiženja.

Pozicija 02922 Ispravak vrijednosti postrojenja i opreme – došlo je do odstupanja, jer nije bilo mnogo isknjiženja, dok je istovremeno došlo do nabave opreme i povećanja imovine. U prethodnom razdoblju imovina je iznosila 1.254.581,25 € a u izvještajnom razdoblju tekuće godine imovina iznosi 1.343.814,68 € stoga je i Ispravak vrijednosti povećan u odnosu na prethodnu godinu.

Pozicija 0511 Građevinski objekti u pripremi – u 2022. godini započeto je planiranje gradnje nove područne škole u Novoselcu. Izrađen je idejni projekt po računu 37/01/22 ura 402 dobavljača Arrakis d.o.o. U 2023.godini završeni su projekti obnove krova školske dvorane, izrada evakuacijskih stepenica i sanacija sanitarnog čvora. Navedeni projekti vođeni su na kontu 05111 Imovina u pripremi, do primitka okončane situacije i primopredaje, kada je ukupan iznos projekta prenesen na povećanje vrijednosti dugotrajne imovine na razredu 0.

Na poziciji u prethodnoj izvještajnoj godini stoji iznos 7.664,74 € idejni projekt za PŠ Novoselec, u 2024.godini taj se iznos povećava za 8.187,75 € projekt uklanjanja PŠ Novoslec, idejno rješenje za izgradnju te elaborat HEP. Ukupan iznos na 0511 sa 31.12.2024.iznosi 15.852,49 € koji se prenosi u 2025.godinu do završetka projekta, nakon čega će se iznos izgradnje prenijeti sa pripreme na dugotrajnu imovinu.

## Bilješka 3.

Novac u banci i blagajni (11)

Stanje na poziciji 11 – Novac u banci i blagajni obuhvaća novčana sredstva: 93.596,40 €

Račun na 36.405,30 € koji je Županija platila krajem prosinca, a plaćen je u siječnju 2025.

## Bilješka 4.

Ostala potraživanja (129)

Ostala potraživanja se odnose na potraživanje za naknade bolovanja na teret HZZO–a te uplaćen predujam za smještaj zadrugara u projektu međunarodne suradnje učeničkih zadruga u iznosu 3.712,22 €. U 2023. godini provedena je refundacija naknade plaće za bolovanje za jedan period. Potraživanja za naknade bolovanja na teret HZZO-a su u izvještajnom razdoblju prethodne godine iznosila 2.981,40 a u izvještajnom razdoblju tekuće godine 5.471,63 €. Povećanje zbog dugotrajnijih bolovanja – preko 90 dana za 3 djelatnika (DK,ZZ,MĆ) pa su njihove naknade potraživane od HZZO-a.

## Bilješka 5.

Potraživanja za prihode poslovanja (16)

Na poziciji 166 su iskazana potraživanja za najam prostora dvorane, te je na poziciji 169 iskazan ispravak vrijednosti potraživanja koji se odnosi na pozicije i 166 u skladu čl. 37. a. Pravilnika o proračunskom računovodstvu. Na kontu 166911 tekuće godine proveden je ispravak vrijednosti potraživanja za dospjelo a neplaćeno potraživanje za najam dvorane Ivanu Zaboku, ukupno 657,03€ iz Prevlake (računi br 2/2023=298,65€ , br 35/2023 = 577,39€ i 45/2023 iznos 79,64 €).

## Bilješka 6.

Rashodi budućih razdoblja i nedospjela naplata prihoda (19)

Na kontinuiranim rashodima budućih razdoblja evidentiran je iznos od 153.049,34 eura koji se odnosi na trinaeste rashode vezane uz rashode za zaposlene 141.878,73 i naknadi za prijevoz 1.033,64, plaće pomoćnicima u nastavi 5.764,75 i plaća učiteljice produženi boravak 4.372,22 €.

## Bilješka 7.

## Obveze (2)

Iznos od 208.750,51 eura na poziciji 2 – Obveze, odnosi se na:

* obveze zaposlene 150.534,77
* obveze za materijalne rashode 16.076,10
* obveze za financijske rashode 136,95
* ostale tekuće obveze 5.597,39
* obveze za nabavu nefinancijske imovine 36.405,30

## Bilješka 8.

Višak/manjak prihoda (922)

Provedena je obvezna korekcija rezultata propisana čl. 82 Pravilnika o proračunskom računovodstvu u iznosu 79.912,33 €.

Tijekom 2024 .godine evidentirani su na računima kapitalnih prijenosa sredstva u iznosu 98.056,90 € koji su utrošeni za nabavu dugotrajne nefinancijske imovine:

Korekcija se može učiniti samo za iznos koji se nalazi na kontu 67121 i 63622.

Navedeni kapitalni prihodi utjecali su na rezultat od redovnog poslovanja, a nabavljena nefinancijska imovina na rezultat od nefinancijske imovine. Provedena je korekcija rezultata na način da se za iznos od 79.912,33 € zadužuje račun viška prihoda poslovanja 92211 D i odobrava račun manjka prihoda od nefinancijske imovine 92222 P.

Tijekom 2024. godine evidentirani su na računima kapitalnih prijenosa sredstava iznosi koji su utrošeni za nabavu dugotrajne nefinancijske imovine:

6362 Kapitalne pomoći proračunskim korisnicima iz proračuna koji im nije nadležan – 29.977,28 eura

6712 Prihodi iz nadležnog proračuna za financiranje rashoda za nabavu nefinancijske imovine – 49.935,05 eura

Podaci iskazani u PR-RAS-u: višak prihoda poslovanja na poziciji X001 iznosi 110.734,64 €, prijenos viška prihoda poslovanja na poziciji 92211 iznosi 24.714,05 eura, te manjak prihoda od nefinancijske imovine na poziciji Y002 iznosi 98.056,90 eura, što daje višak prihoda i primitaka raspoloživ u sljedećem razdoblju na poziciji X006 u iznosu 37.391,79€.

Podaci u BIL: višak prihoda poslovanja iznosi 55.536,36 (višak prihoda poslovanja 2023. iznosi 24.714,05€.). Manjak prihoda od nefinancijske imovine iznosi 18.144,57€ (manjak nefinancijske imovine 2024. godine 98.056,90 eura umanjen za obveznu korekciju 79.912,33 eura).

## Bilješka 9.

Izvanbilančni zapisi (99)

Na pozicijama 991 i 996 u proteklom izvještajnom razdoblju evidentiran je iznos 52.275,92 eura koji se sastoji od tuđe imovine dobivene na korištenje Na izvanbilaničnim zapisima evidentirana je imovina dana na korištenje, do trenutka prijenosa vlasništva imovine. Početno stanje 01.01.2024. evidentirano na tom kontu 52.275,92 € sastoji se od imovine koju je dostavilo Ministarstvo, 27.siječnja 2020. godine kroz projekt Podrška provedbi Cjelovite kurikularne reforme za raznu opremu učionica, dana 02.01.2024. primljen je dopis Ministarstva u kojem se sveukupan iznos od 52.275,92 € prenosi vlasništvu na školu. Temeljem Odluke Ministarstva, škola je prenijela opremu sa razreda 9 Izvanbilančni zapisi na razred 0 Dugotrajna imovina.

# BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI

## Bilješka 1.

U Obrascu RAS-funkcijski iskazani su rashodi razreda 3 i 4 prema funkcijama za koje su utrošeni.

Iznos naveden u Obrascu RAS-funkcijski na poziciji 09 – Obrazovanje odgovara ukupno iskazanim rashodima u Obrascu PR-RAS na poziciji Y034 – Ukupni rashodi.

Na poziciji 096 – Dodatne usluge u obrazovanju, iskazani su rashodi za prehranu i nabava radnih udžbenika. Ostali rashodi su iskazani na poziciji 0912 – Osnovno obrazovanje.

# BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA

## Bilješka 1.

U Obrascu P-VRIO evidentirane su promjene na poziciji P018 (iznos povećanja) u iznosu 52.275,92 eura. Temeljem *Odluke o isknjiženju i prijenosu imovine koja se vodila u poslovnim knjigama Ministarstva znanosti i obrazovanja u poslovne knjige škola sudionica projekta Podrška provedbi Cjelovite kurikularne reforme (CKP),* cjelokupni iznos sadašnje vrijednosti dobivene imovine iskazan je preko 91512 – Promjene u obujmu imovine.

# BILJEŠKE UZ IZVJEŠTAJ OBVEZE

## Bilješka 1.

V001 Stanje obveza na dan 1. siječnja 2024. godine iznosi 138.322,93 eura, a odnosi se na:

* obveze za zaposlene 118.578,86
* obveze za materijalne rashode 16.752,46
* obveze za financijske rashode 10,21
* ostale tekuće obveze 2.981,40

## Bilješka 2.

V006 Stanje obveza na kraju izvještajnog razdoblja na dan 31.12.2024. iznosi 208.750,51 eura a odnose se na:

* obveze zaposlene 150.534,77
* obveze za materijalne rashode 16.076,10
* obveze za financijske rashode 136,95
* ostale tekuće obveze 5.597,39
* obveze za dodatna ulaganja na nefinancijskoj imovini 36.405,30

Sve nepodmirene obveze su nedospjele, dospijeće obveza je u 2024. god., te će sve obveze biti podmirene u valuti.

U Križu, 17. siječnja 2025.

Osoba za kontaktiranje:

Maja Bučar, voditelj računovodstva Telefon: 01/ 2824-564

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorna osoba:

Martina Marek Marinić,

Ravnateljica škole

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_